钦定古今图书集成/理学汇编/经籍典/第138卷 > 《汉韩婴诗外传二》 > 《下武》
## 钦定古今图书集成/理学汇编/经籍典/第138卷 > 《汉韩婴诗外传二》 > 《下武》

上不知顺孝，则民不知返本。君不知敬长，则民不知
贵亲。禘祭不敬，山川失时，则民无畏矣。不教而诛，则
民不识劝也。故君子修身及孝，则民不倍矣。敬孝达
乎下，则民知慈爱矣。好恶喻乎百姓，则下应其上，如
影响矣。是以兼制天下，定海内，臣万姓之要法也。明
王圣主之所不能须臾而舍也。《诗》曰：“成王之孚，下土”
之式。永言孝思，孝思维则。

几充箱。成王问周公曰：“此何物也？”周公曰：“三苗同一
秀，意者天下殆同一也。”比期三年，果有越裳氏重九
译而至，献白雉于周公。道路悠远，山川幽深，恐使人
之未达也，故重译而来。周公曰：“吾何以见赐也？”《译》曰：
“吾受命国之《黄发》曰久矣，天之不迅风疾雨也，海不”
波溢也。三年于兹矣。意者中国殆有圣人，盍往朝之？
于是来也，周公乃敬求其所以来。《诗》曰：“于万斯年，不
遐有佐。”